Diari Oficial de la Generalitat Valenciana


Sumari del DOGV 3150, del 26-12-1997 (1997/12038)

ACORD de 2 de desembre de 1997, del Govern Valencià, pel qual es declara la urgent ocupació dels béns i drets subjectes a expedient d'expropiació forçosa de l'Ajuntament de l'Alcora.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   3150

Data del DOGV
:   26-12-1997

Secció del DOGV
:   ALTRES ANUNCIS - EXPROPIACIONS

Número del document
:   1997/12893


Data del document
:   02-12-1997

Organisme emissor
:   Conselleria de Presidència

Tipus de document
:   Acord

4171 ACORD de 2 de desembre de 1997, del Govern Valencià, pel qual es declara la urgent ocupació dels béns i drets subjectes a expedient d'expropiació forçosa de l'Ajuntament de l'Alcora. [97/X12779]
  
El Govern Valencià, en la reunió del dia 2 de desembre de 1997, adoptà l'acord següent:
  
L'Ajuntament de l'Alcora, després de l'aprovació del projecte d'obres i el compliment dels requisits legals, va sol·licitar la declaració d'ocupació urgent dels béns i drets afectats per l'expedient d'expropiació forçosa per a l'execució del projecte d'ampliació de l'actual pista jardí i execució de les obres de construcció de pavelló per a piscina coberta climatitzada.
  
Aquesta declaració d'ocupació urgent es justifica per les següents raons:
  
1. Per acord del ple en sessió de 15 d'abril del corrent any es va sol·licitar a la Diputació Provincial de Castelló la inclusió en el Pla d'Ajudes per a Instal·lacions Esportives 1997-1998 de l'obra Construcció de pavelló per a piscina coberta climatitzada, la qual precisa per a la seua execució l'adquisició d'una finca.
  
El passat mes d'agost es va subscriure un conveni de col·laboració entre l'Ajuntament, la Diputació Provincial i la Conselleria de Benestar Social per a la realització, amb finançament de les tres institucions, de l'obra mencionada, en els exercicis 1997 i 1998, i es podran iniciar les obres dins d'aquest exercici.
  
De seguir-se els tràmits d'expropiació forçosa pel procediment ordinari es pot retardar considerablement l'expedient de contractació de les obres, amb l'evident risc de pèrdua de l'aportació de la Diputació Provincial i altres entitats públiques que participen en el pla, per aplicació de la normativa pressupostària.
  
2. És imprescindible comptar amb els terrenys indicats per a iniciar quant abans no només l'execució de la referida obra, sinó la reforma de l'actual recinte per a actes festius, la insuficiència de la qual ve requerint en els últims anys el periòdic cobriment de l'actual piscina, amb els elevats costos que això suposa, i que es reduiran considerablement una vegada es dispose del pavelló projectat, el que permetrà el cobriment definitiu de l'actual piscina descoberta, amb la qual cosa s'aconseguiria una més òptima utilització de l'espai en tot el recinte de la pista jardí municipal.
  
La relació de propietaris, béns i drets afectats per l'expedient va ser sotmesa a informació pública i notificada individualment als interessats, aquests no van presentar cap escrit d'al·legacions ni d'esmena d'errors.
  
Consten l'aprovació del projecte tècnic d'obres, l'acta de replantejament i l'oportuna retenció de crèdit.
  
Per tot això i considerant les facultats conferides Pel Reial Decret 3318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei de la Generalitat Valenciana 5/1983, de 30 de desembre, a proposta del conseller de Presidència, el Govern Valencià
  
ACORDA
  
Declarar l'ocupació urgent dels béns i drets subjectes a l'expedient d'expropiació forçosa instruït per l'Ajuntament de l'Alcora per a l'execució del projecte d'ampliació de l'actual pista jardí i execució de les obres de construcció de pavelló per a piscina coberta climatitzada.
  
Bé afectat
  
Finca única:
  
Titular: Cristóbal Bachero Catalán (DNI 31.073.401).
  
Adreça: carrer de la Vall, 15, l'Alcora.
  
Descripció de la finca: heretat de 1.340,303 m2. segons medició ( 15 àrees i 38 centiàrees segons títol), a la partida dels Horts, parcel·la 13 del polígon 3, en l'anterior avanç cadastral, fronterer:
  
Nord: camí nou (actualment Ajuntament).
  
Sud: Joaquín Granell Mascarós (actualment Ajuntament).
  
Est: camí, Francisco Nomdedeu Peña i altres (actualment Ajuntament).
  
Oest: Filomena Martínez Mor (actualment Ajuntament, Av. País Valencià).
  
La superfície a expropiar constitueix la totalitat de la finca, és dir, 1.340,303 m2.
  
Altres dades de la finca: sense cultius.
  
Títol: li pertany per donació dels seus pares, segons escriptura de data 19 d'abril de 1968, atorgada pel notari de l'Alcora, el senyor José María Cabrera Hernández, número de protocol 265.
  
Càrregues: diverses anotacions d'embargament, algunes d'aquestes amb pròrroga, en favor del Banco Guipuzcoano, SA, Banco de Promoción de Negocios, SA, Banco Urquijo, SA, CAMP de Castelló, Caixa d'Estalvis de València i Banc de València, SA.
  
Inscrita en el Registre de la Propietat de Lucena del Cid, al tom 155, llibre 43 de l'Alcora, foli 208, finca número 7.034, inscripció 1a.
  
Aquest acord es publicarà en el Diari Oficial de la Generalitat Valenciana als efectes de l'article 56.2 del Reglament d'Expropiació Forçosa, perquè els interessats, una vegada publicada la relació i fins el moment de l'alçament de l'acta prèvia, puguen formular per escrit davant l'Ajuntament al·legacions als sols efectes d'esmenar possibles errors que s'hagen patit en relacionar els béns afectats per l'ocupació urgent.
  
Les persones interessades podran interposar contra aquest acord que posa fi a la via administrativa, després de la comunicació preceptiva al Govern Valencià, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació d'aquest acord en el Diari Oficial de la Generalitat Valenciana, segons el que estableixen els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals desena i onzena de l'esmentada Llei 30/1992), tot això sense perjudici que les persones interessades puguen interposar qualsevol altre recurs que consideren oportú.
  
València, 2 de desembre de 1997
  
El conseller secretari del Govern Valencià,
  
JOSÉ JOAQUÍN RIPOLL SERRANO